CELEX: C2005/019/68
Language: da
Date: 2005-01-22 00:00:00
Title: Sag T-451/04: Passivitetssøgsmål anlagt den 18. november 2004 af Mediocurso – Estabelecimento de Ensino Particular, S.A. mod Kommissionen for De Europæiske Fællesskaber

22.1.2005   
            
            
               DA
            
            
               Den Europæiske Unions Tidende
            
            
               C 19/32
            
         Passivitetssøgsmål anlagt den 18. november 2004 af Mediocurso – Estabelecimento de Ensino Particular, S.A. mod Kommissionen for De Europæiske Fællesskaber
   (Sag T-451/04)
   (2005/C 19/68)
   Processprog: portugisisk
   Ved De Europæiske Fællesskabers Ret i Første Instans er der den 18. november 2004 anlagt passivitetssøgsmål mod Kommissionen for De Europæiske Fællesskaber af Mediocurso – Estabelecimento de Ensino Particular, S.A., Lissabon (Portugal), ved advogados Carlos Botelho Moniz og Eduardo Maia Cadete, og med valgt adresse i Lissabon.
   Sagsøgeren har nedlagt følgende påstande:
   
               —
            
            
               Det fastslås, at Kommissionen har tilsidesat den i artikel 233 EF fastsatte ordning, idet den har tilsidesat sin forpligtelse til at opfylde dom afsagt den 21. september 2000 af De Europæiske Fællesskabers Domstol i sag C-462/98 P, Mediocurso mod Kommissionen.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for sit søgsmål gjort gældende, at Kommissionen har undladt at træffe de til opfyldelse af dom afsagt den 21. september 2000 af De Europæiske Fællesskabers Domstol i sag C-462/98 P, Mediocurso mod Kommissionen, nødvendige foranstaltninger.
   Selv om der er forløbet mere end 50 måneder siden dommens afsigelse, har Kommissionen ikke truffet de til dommens opfyldelse nødvendige foranstaltninger, dvs. truffet afgørelse vedrørende anmodningerne om betaling af de af sagsøgeren opgjorte saldobeløb.
   Til trods for at Kommissionen ved rekommanderet skrivelse af 19. juli 2004 er blevet opfordret til at handle med henblik på at opfylde Domstolens dom, har den ved skrivelse af 31. august 2004 blot svaret, at dens tjenestegrene hurtigst muligt ville træffe nye afgørelser. Efter sagsøgerens opfattelse er denne besvarelse blot en foreløbig meddelelse, der ikke udgør nogen foranstaltning til opfyldelse af nævnte dom.
   Kommissionen har i strid med traktaten undladt at træffe afgørelse i artikel 232 EF's forstand, hvilket Domstolen kan fastslå i medfør af artiklens stk. 1.